ไม่สบายตั้งแต่วันอังคารค่ะ ปวดเมื่อยโดยเฉพาะหลัง ต้นแขน ปวดหัว ตัวร้อน ตอนกลางคืนปัสสาวะบ่อยมากทุกๆ5-10นาทีเลย แต่พอวันศุกร์ยังเป็นอยู่เลยไปหา บอกไม่มีไข้แล้วแล้วค่ะ แต่ยังปวดเมื่อยเหมือนเดิม ปวดหัว ลุกแล้วเวียนหัวมากค่ะ คลื่นไส้บ้าง สรุปเป็นอะไรหรอคะ
สวัสดีค่ะ อาการมีไข้และปวดเมื่อยตามตัว อาจมีสาเหตุจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะทำการรักษาตามอาการ เช่นกินยาลดไข้ พักผ่อน ดื่มน้ำมากๆ รับประทานยาแก้คลื่นไส้ จนกว่าไข้จะลงหากยังปวดตามตัวมาก เวียนศีรษะ คลื่นไส้ ตลอดเวลา หรือกลับมามีไข้อีกครั้ง ควรกลับไปพบแพทย์เพื่อตรวจเพิ่มเติมอีกครั้งค่ะ